
PËR RATIFIKIMIN E KONVENTËS SË HAGËS “PËR RIVENDOSJEN NDËRKOMBËTARE TË DETYRIMIT USHQIMOR NDAJ FËMIJËVE DHE FORMAVE TË TJERA TË MBËSHTETJES PËR ANËTARËT E TJERË TË FAMILJES”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

 Neni 1

Ratifikohet konventa e Hagës “Për rivendosjen ndërkombëtare të detyrimit ushqimor ndaj fëmijëve dhe formave të tjera të mbështetjes për anëtarët e tjerë të familjes”, bërë në Hagë më 23 nëntor 2007.

Neni 2

Republika e Shqipërisë deklaron, në përputhje me nenin 2 (3), të drejtën për të përcaktuar, njohur dhe zbatuar detyrimet për mbështetjen financiare, që lindin nga një marrëdhënie martesore në të njëjtën masë me detyrimet që lidhen me mbështetjen e fëmijës, sipas kapitullit II dhe III të konventës.

Neni 3

Republika e Shqipërisë deklaron, në përputhje me nenin 2 (3) të Konventës, të drejtën për të zbatuar detyrimin ushqimor edhe për fëmijët madhorë deri në moshën njëzet e pesë vjeç, me kusht që ata të ndjekin shkollën e mesme ose të lartë, sipas nenit 197 të Kodit të Familjes.

Neni 4

Republika e Shqipërisë deklaron, në përputhje me nenin 63 të Konventës, se kërkesat për njohjen dhe zbatimin e një marrëveshjeje për mbështetje financiare bëhen nëpërmjet autoritetit qendror.

Neni 5

Ky ligj hyn në fuqi 15 ditë pas botimit në Fletoren Zyrtare.

Miratuar në datën 31.5.2012

Shpallur me dekretin nr. 7543, datë 15.6.2012 të Presidentit të Republikës së Shqipërisë, Bamir Topi
